钦定古今图书集成/明伦汇编/闺媛典/第125卷 > 张元玺妻袁氏〈龙氏边氏附〉
## 钦定古今图书集成/明伦汇编/闺媛典/第125卷 > 张元玺妻袁氏〈龙氏边氏附〉

按《临江府志》：袁氏，新淦张元玺妻。年十八归元玺，越
三岁而寡。元玺故贫，无子，父母欲夺其志，袁匍匐持
刍啮堂下曰：“刍食兽类也，兹得无以兽畜儿乎？”自是
莫敢复言。侍养舅姑以天年，终日惟纺绩自给。玺多
昆季，元芳妻龙氏、元凤妻边氏俱早丧夫，妯娌三人，
始终相持，皆不变节，袁氏力也。